Sodba Sodišča (deseti senat) z dne 3. aprila 2025 (predlog za sprejetje predhodne odločbe Administrativen sad Veliko Tarnovo – Bolgarija) – „Cityland“ EOOD/Direktor na Direktsia „Obzhalvane i danachno-osiguritelna praktika“ – Veliko Tarnovo
(Zadeva C-164/241, Cityland)
(Predhodno odločanje – Skupni sistem davka na dodano vrednost – Direktiva 2006/112/ES – Sistematično neizpolnjevanje davčnih obveznosti – Izbris davčnega zavezanca iz identifikacijskega registra za davek na dodano vrednost (DDV) – Načelo sorazmernosti)
Jezik postopka: bolgarščina
Predložitveno sodišče
Administrativen sad Veliko Tarnovo
Stranki v postopku v glavni stvari
Tožeča stranka: „Cityland“ EOOD
Tožena stranka: Direktor na Direktsia „Obzhalvane i danachno-osiguritelna praktika“ – Veliko Tarnovo
Izrek
Člen 213(1), prvi pododstavek, in člen 273 Direktive Sveta 2006/112/ES z dne 28. novembra 2006 o skupnem sistemu davka na dodano vrednost, kakor je bila spremenjena z Direktivo Sveta (EU) 2017/2455 z dne 5. decembra 2017, ter načeli pravne varnosti in sorazmernosti
je treba razlagati tako, da
nasprotujejo nacionalni ureditvi, ki – kot jo razlagajo davčni organi in nacionalna sodišča – določa možnost, da pristojni davčni organ davčnega zavezanca izbriše iz registra zavezancev za davek na dodano vrednost (DDV), ker ni izpolnil svojih obveznosti iz naslova DDV, ne da bi preučil naravo kršitev, ki jih je storil zadevni davčni zavezanec, in njegovo ravnanje.
____________
1 UL C, C/2024/3160.